COMHSHEASAMH (CE) Uimh. 5/2008

a ghlac an Chomhairle an 3 Márta 2008

chun go nglacfaí Rialachán (CE) Uimh. …/2008 ó Pharlaimint na hEorpa agus ón gComhairle … lena leasaítear Rialachán (CE) Uimh. 881/2004 lena mbunaítear Gníomhaireacht Eorpach Iarnróid (Rialachán Gníomhaireachta)

(Téacs atá ábhartha maidir leis an LEE)

(2008/C 93 E/01)

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ag bunú an Chomhphobail Eorpaigh, agus go háirithe Airteagal 71(1) de,

Ag féachaint don togra ón gCoimisiún,

Ag féachaint don tuairim ó Choiste Eacnamaíoch agus Sóisialta na hEorpa (1),

Tar éis dóibh dul i gcomhairle le Coiste na Réigiún,

Ag gníomhú dóibh i gcomhréir leis an nós imeachta dá dtagraítear in Airteagal 251 den Chonradh (2),

De bharr an méid seo a leanas:

Le Rialachán (CE) Uimh. 881/2004 ó Pharlaimint na hEorpa agus ón gComhairle an 29 Aibreán 2004 bunaíodh Gníomhaireacht Eorpach Iarnróid (3) , dá ngairfear ‘an Ghníomhaireacht’ anseo feasta, chun rannchuidiú teicniúil a dhéanamh le limistéar Eorpach iarnróid gan teorainneacha a chruthú. De bharr forbairtí i reachtaíocht an Chomhphobail maidir le hidirinoibritheacht agus sábháilteacht iarnróid agus de bharr forbairtí margaidh, agus ar bhonn na taithí a fuarthas agus an Ghníomhaireacht á hoibriú agus ar bhonn an chaidrimh idir an Ghníomhaireacht agus an Coimisiún, is gá leasuithe áirithe a dhéanamh ar an Rialachán sin, agus is gá, go háirithe, cúraimí áirithe a chur leis.

Caithfear fógra a thabhairt don Choimisiún faoi rialacha náisiúnta i gcomhréir le Treoir 2008/…/CE ó Pharlaimint na hEorpa agus ón gComhairle an … maidir le hidirinoibritheacht an chórais iarnróid laistigh den Chomhphobal (4) dá ngairfear ‘an Treoir maidir le hIdirinoibritheacht Iarnróid’ anseo feasta, agus i gcomhréir le Treoir 2004/49/CE ó Pharlaimint na hEorpa agus ón gComhairle an 29 Aibreán 2004 maidir le sábháilteacht ar iarnróid an Chomhphobail (an Treoir Sábháilteachta Iarnróid) (5) . Ba cheart, dá bhrí sin, an dá shraith rialacha a scrúdú d'fhonn a mheasúnú, go háirithe, an bhfuil siad ag luí leis na modhanna comhchoiteanna sábháilteachta agus leis na sonraíochtaí teicniúla idirinoibritheachta (STIanna) atá i bhfeidhm, agus freisin an gcumasaíonn siad na spriocanna comhchoiteanna sábháilteachta atá i bhfeidhm a bhaint amach.

D'fhonn an nós imeachta a éascú maidir le cur i seirbhís feithiclí nach bhfuil ag teacht leis na STIanna ábhartha a údarú, ba cheart na rialacha teicniúla agus sábháilteachta uile atá i bhfeidhm i ngach Ballstát a aicmiú i dtrí ghrúpa agus ba cheart torthaí an aicmithe sin a chur i láthair i ndoiciméad tagartha. Tá sé de cheangal ar an nGníomhaireacht, dá bhrí sin, dréacht a tharraingt suas chun an doiciméad sin a chruthú agus a thabhairt cothrom le dáta trí chrostagairt a dhéanamh idir na rialacha náisiúnta le haghaidh gach ceann de na paraiméadair theicniúla ábhartha agus trí thuairimí teicniúla ad hoc a sholáthar maidir le gnéithe sonracha de na tionscadail thrasghlactha. Tar éis di athbhreithniú a dhéanamh ar liosta na bparaiméadar, féadfaidh an Ghníomhaireacht a mholadh go ndéanfar é a mhodhnú.

De thoradh a cuid aitreabúidí dlíthiúla agus leibhéal ard a saineolais theicniúil, is í an Ghníomhaireacht an t-eintiteas ar cheart di soiléiriú a chur ar fáil maidir le hábhair chasta a eascraíonn as an ngníomhaíocht san earnáil. Dá bhrí sin, i gcomhthéacs na nósanna imeachta maidir le cur i seirbhís feithiclí a údarú, ba cheart go bhféadfaí a iarraidh ar an nGníomhaireacht tuairimí teicniúla a eisiúint i gcás ina ndéanfaidh údarás náisiúnta sábháilteachta cinneadh diúltach nó i dtaca le coibhéis na rialacha náisiúnta le haghaidh na bparaiméadar teicniúil arna mbunú sa Treoir maidir le hIdirinoibritheacht Iarnróid.

Faoi Airteagal 13 de Rialachán (CE) Uimh. 881/2004, féadfaidh an Ghníomhaireacht monatóireacht a dhéanamh ar cháilíocht obair na gcomhlachtaí a dtugann na Ballstáit fógra dóibh. Léirigh staidéar a rinne an Coimisiún go bhfuil mórán deiseanna ann le léirithe difriúla a dhéanamh ar na critéir a chuirfear i bhfeidhm chun fógra a thabhairt do na comhlachtaí sin. Gan dochar don fhreagracht atá ar na Ballstáit maidir leis na comhlachtaí a roghnaíonn siad fógra a thabhairt dóibh agus maidir leis na seiceálacha a dhéanann siad chun a áirithiú go bhfuil na critéir sin á gcomhlíonadh, tá sé tábhachtach go measúnófaí an tionchar a bheadh ag difríochtaí léirithe den sórt sin agus a sheiceáil nach gcothódh siad deacrachtaí maidir le haitheantas frithpháirteach a thabhairt do theastais chomhréireachta agus do dhearbhú fíoraithe CE. Dá bhrí sin, ar iarratas ón gCoimisiún, ba cheart go bhféadfadh an Ghníomhaireacht monatóireacht a dhéanamh ar na comhlachtaí a dtugtar fógra dóibh agus, má tá bonn maith leis, seiceálacha a dhéanamh le cinntiú go bhfuil na critéir dá dtagraítear sa Treoir maidir le hIdirinoibritheacht Iarnróid á gcomhlíonadh ag an gcomhlacht ábhartha a dtugar fógra dó.

Údaraíonn Airteagal 15 de Rialachán (CE) Uimh. 881/2004 don Ghníomhaireacht iarratais ar mhaoiniú Comhphobail do thionscadail bhonneagair iarnróid a mheasúnú, ar iarratas ón gCoimisiún agus ó thaobh na hidirinoibritheachta de. Ba cheart an sainmhíniú ar na tionscadail seo a leathnú sa dóigh go bhféadfaí comhréireacht an chórais a mheasúnú chomh maith, mar a tharlaíonn i gcás tionscadal atá ag cur an Chórais Eorpaigh um Bainistiú Tráchta Iarnróid (ERTMS) i bhfeidhm, mar shampla.

I bhfianaise forbairtí a bhfuil gné idirnáisiúnta ag baint leo, go háirithe teacht i bhfeidhm Choinbhinsiún 1999 um Iompar Idirnáisiúnta d'Iarnród (COTIF), ba cheart go n-iarrfaí ar an nGníomhaireacht an caidreamh idir ghnóthais iarnróid agus coimeádaithe a mheasúnú, go háirithe i dtaca le cothabháil, mar leathnú ar a cuid oibre i réimse an deimhniúcháin ar cheardlanna cothabhála. Sa chomhthéacs sin, ba cheart go bhféadfadh an Ghníomhaireacht moltaí a dhíriú i ndáil le cur chun feidhme an chórais deimhniúcháin dheonaigh ar chothabháil, i gcomhréir le hAirteagal 14 den Treoir Sábháilteachta Iarnróid.

Agus scéimeanna deimhniúcháin na n-eintiteas a bhfuil cothabháil agus ceardlanna cothabhála faoina gcúram acu á bhforbairt, ba cheart don Ghníomhaireacht a chinntiú go bhfuil na scéimeanna sin ag teacht leis na dualgais a leithroinneadh cheana féin ar ghnóthais iarnróid agus leis an ról a bheidh ag na heintitis amach anseo a mbeidh cothabháil faoina gcúram acu. Ba cheart go n-éascódh na scéimeanna sin nós imeachta deimhniúcháin sábháilteachta na ngnóthas iarnróid agus go ndéanfaidís ualach riaracháin míchuí a sheachaint, mar aon le dúbailt rialuithe, cigireachtaí agus/nó iniúchtaí.

Tar éis ghlacadh an tríú pacáiste iarnróid, ba cheart tagairt a dhéanamh do Threoir 2007/59/CE ó Pharlaimint na hEorpa agus ón gComhairle an 23 Deireadh Fómhair 2007 maidir le deimhniúchán a dhéanamh ar thiománaithe traenach a bhfuil innill féinghluaiste agus traenacha á n-oibriú acu i gcóras iarnróid an Chomhphobail (6) , dá ngairfear ‘Treoir na dTiománaithe Iarnróid’ anseo feasta, lena leagtar síos cúraimí éagsúla atá le comhlíonadh ag an nGníomhaireacht agus lena dtugtar deis di aghaidh a thabhairt ar mholtaí chomh maith.

A mhéid a bhaineann leis an bhfoireann iarnróid, ba cheart don Ghníomhaireacht roghanna féideartha a aithint le haghaidh deimhniúchán a dhéanamh ar bhaill eile foirne a chomhlíonann cúraimí atá fíorthábhachtach ó thaobh sábháilteachta de agus measúnú a dhéanamh ar thionchar na roghanna éagsúla sin. Lasmuigh de thiománaithe traenach agus baill eile foirne a chomhlíonann cúraimí atá fíorthábhachtach ó thaobh na sábháilteachta de, tá sé i gceist go machnóidh an Ghníomhaireacht ar chritéir a shonrú le haghaidh inniúlachtaí gairmiúla a shainiú i dtaobh baill eile foirne atá páirteach in oibriú agus i gcothabháil an chórais iarnróid.

Foráiltear leis an Treoir maidir le hIdirinoibritheacht Iarnróid agus an Treoir Sábháilteachta Iarnróid do chineálacha éagsúla doiciméad, eadhon, dearbhuithe fíoraithe CE, ceadúnais agus teastais sábháilteachta agus rialacha náisiúnta a dtugtar fógra fúthu don Choimisiún. Dá bhrí sin, ba cheart go mbeadh sé de chúram ar an nGníomhaireacht a áirithiú go mbeadh rochtain phoiblí ar na doiciméid sin chomh maith le rochtain phoiblí ar chláir náisiúnta na bhfeithiclí agus an bhonneagair agus ar na cláir atá ar coimeád ag an nGníomhaireacht.

Ó glacadh an dara pacáiste iarnróid, táthar tar éis tabhairt faoi roinnt tionscnamh a bhaineann le forbairt agus le cur chun feidhme an ERTMS. Áirítear orthu sin comhaontú comhair a shíniú idir an Coimisiún agus na geallsealbhóirí éagsúla san earnáil, coiste stiúrtha a bhunú leis an gcomhaontú comhair a chur chun feidhme, Teachtaireacht chuig Parlaimint na hEorpa agus an Chomhairle a ghlacadh ag an gCoimisiúin maidir le himlonnú an chórais chomharthaíochta iarnróid Eorpaigh ERTMS/ETCS, ceapachán comhordaitheora Eorpaigh, ag an gCoimisiún, do thionscadal an ERTMS mar thionscadal tosaíochta atá ar leas an Chomhphobail, sainmhíniú ar ról na Gníomhaireachta mar údarás córais i gcomhthéacs na gclár oibre bliantúil éagsúil, agus glacadh an STI maidir le ‘rialú-ordú agus comharthaíocht’ don ghnáthchóras iarnróid (7) . I bhfianaise thábhacht mhéadaitheach ionchur na Gníomhaireachta sa réimse seo, ba cheart go sonrófaí a cuid cúraimí.

Tá líon mór saineolaithe ag an nGníomhaireacht anois ar speisialtóirí iad in idirinoibritheacht agus i sábháilteacht an chórais Eorpaigh iarnróid. Ba cheart go mbeadh sé d'údarás aici cúraimí ad hoc a chur i gcrích ar iarratas ón gCoimisiún, fad a bheidh na cúraimí sin ag teacht le misean na Gníomhaireachta, agus fad a bheidh siad ag luí le tosaíochtaí eile na Gníomhaireachta. I bhfianaise an méid sin, ba cheart do Stiúrthóir Feidhmiúcháin na Gníomhaireachta meastóireacht a dhéanamh ar inghlacthacht an chúnaimh sin agus tuarascáil a dhéanamh don Bhord Riaracháin uair sa bhliain ar a laghad ar a sholáthar. Féadfaidh an Bord measúnú a dhéanamh ar an tuarascáil sin i gcomhréir leis na cumhachtaí a thugtar dó le Rialachán (CE) Uimh. 881/2004.

Sa chéad bhliain a bunaíodh an Ghníomhaireacht, bhí dianearcaíocht ann maidir le hoifigigh tionscadal a mbeadh conradh cúig bliana ar a mhéid acu, rud a chiallaíonn gur gá do chuid mhaith den fhoireann theicniúil an Ghníomhaireacht a fhágáil laistigh de thréimhse ghearr ama. D'fhonn cainníocht agus cáilíocht leordhóthanach saineolais a áirithiú agus chun bheith réidh roimh ré do na deacrachtaí a d'fhéadfadh a bheith ann sna nósanna imeachta earcaíochta, ba cheart go mbeadh sé de chead ag an nGníomhaireacht fad trí bliana breise a chur le conarthaí oibre na foirne a bhfuil saincháilíochtaí acu.

Ba cheart an dáta a gcaithfear clár oibre bliantúil na Gníomhaireachta a ghlacadh roimhe a leasú chun go bhféadfaí sioncrónú níos fearr a dhéanamh idir é agus próiseas cinnteoireachta an bhuiséid.

Ba cheart go n-aithneofaí le clár oibre na Gníomhaireachta cuspóir gach gníomhaíochta agus a seolaí. Ba cheart an Coimisiún a chur ar an eolas freisin faoi thorthaí teicniúla gach gníomhaíochta, ó tharla go dtéann an fhaisnéis sin i bhfad thar raon na tuarascála ginearálta a dhírítear chuig na hinstitiúidí go léir.

Ó tharla nach féidir leis na Ballstáit cuspóir an Rialacháin seo, eadhon misean na Gníomhaireachta a leathnú le go gcuimseoidh sé a rannpháirtíocht i simpliú an nós imeachta Comhphobail maidir le deimhniúchán ar fheithiclí iarnróid a bhaint amach go leordhóthanach agus, dá bhrí sin, gur fearr, de bharr fhairsinge na gníomhaíochta sin, is féidir an cuspóir a bhaint amach ar leibhéal an Chomhphobail, féadfaidh an Comhphobal bearta a ghlacadh i gcomhréir le prionsabal na coimhdeachta a leagtar amach in Airteagal 5 den Chonradh. I gcomhréir le prionsabal na comhréireachta mar a leagtar amach san Airteagal sin é, ní théann an Rialachán seo thar a bhfuil riachtanach chun an cuspóir sin a bhaint amach.

TAR ÉIS AN RIALACHÁN SEO A GHLACADH:

Airteagal 1

Leasuithe

Leasaítear leis seo Rialachán (CE) Uimh. 881/2004 mar a leanas:

‘3. Is iad na húdaráis náisiúnta sábháilteachta, a shainmhínítear in Airteagal 16 den Treoir Sábháilteachta Iarnróid, nó, de réir an ábhair, na húdaráis náisiúnta inniúla, a cheapfaidh a n-ionadaithe do na meithleacha inar mian leo páirt a ghlacadh.’;

5. D'fhonn an tAirteagal seo a chur chun feidhme, bainfidh an Ghníomhaireacht leas as an gcomhar idir na húdaráis sábháilteachta náisiúnta arna bhunú faoi Airteagal 6(5) agus cuirfidh sí meitheal ar bun i gcomhréir le prionsabail Airteagal 3.

4. D'fhonn laghdú de réir a chéile a dhéanamh ar na rialacha náisiúnta i nGrúpa B dá dtagraítear i Roinn 2 d'Iarscríbhinn VII den Treoir maidir le hIdirinoibritheacht Iarnróid, déanfaidh an Ghníomhaireacht dréacht go tráthrialta chun an doiciméad tagartha a thabhairt cothrom le dáta agus cuirfidh sí ar aghaidh chuig an gCoimisiún é. Déanfar an chéad leagan den doiciméad a chur faoi bhráid an Choimisiúin tráth nach déanaí ná [bliain tar éis teacht i bhfeidhm don Rialachán seo].

3. Déanfaidh an Ghníomhaireacht dréacht le haghaidh doiciméid thagartha a tharraingt suas ina ndéanfar crostagairt idir na rialacha náisiúnta uile atá á gcur i bhfeidhm ag na Ballstáit i leith feithiclí a chur i seirbhís. Beidh sa doiciméad sin rialacha náisiúnta gach Ballstáit maidir le gach ceann de na paraiméadair a liostaítear in Iarscríbhinn VII a ghabhann leis an Treoir maidir le hIdirinoibritheacht Iarnróid agus sonrófar ann chomh maith an grúpa dá dtagraítear i Roinn 2 den Iarscríbhinn sin lena mbaineann na rialacha sin. Is éard a bheidh sna rialacha sin na rialacha ar tugadh fógra ina leith faoi Airteagal 17(3) de Threoir 2008/…/CE, lena n-áirítear na rialacha ar tugadh fógra ina leith tar éis ghlacadh na STIanna (cásanna sonracha, ceisteanna oscailte, maoluithe) agus na rialacha ar tugadh fógra ina leith faoi Airteagal 8 den Treoir Sábháilteachta Iarnróid.

1. Éascóidh an Ghníomhaireacht do Bhallstáit glacadh le feithiclí a chuirfear i seirbhís i mBallstát eile i gcomhréir leis na nósanna imeachta a leagtar amach i mír 2 go mír 4.

3. Má mheasann an Ghníomhaireacht, tar éis di na cúiseanna a thabharfaidh an Ballstát a chur san áireamh, nach luíonn aon cheann de na rialacha sin leis na STIanna ná leis na MSCanna nó nach ligeann sí go mbainfear SSCanna amach, cuirfidh sí tuairim faoi bhráid an Choimisiúin laistigh de dhá mhí ón tráth ar tharchuir an Coimisiún na rialacha chuig an nGníomhaireacht.

2. Scrúdóidh an Ghníomhaireacht an comhchuibheas idir na rialacha dá dtagraítear i mír 1 agus na MSCanna (Modhanna Sábháilteachta Comhchoiteanna) agus na STIanna a bheidh i bhfeidhm. Scrúdóidh an Ghníomhaireacht an gcumasaíonn na rialacha na SSCanna (Spriocanna Sábháilteachta Comhchoiteanna) a bheidh i bhfeidhm a bhaint amach.

1. Ar iarratas ón gCoimisiún, déanfaidh an Ghníomhaireacht scrúdú teicniúil ar na rialacha náisiúnta nua a chuirfear faoi bhráid an Choimisiúin i gcomhréir le hAirteagal 8 den Treoir Sábháilteachta Iarnróid nó le hAirteagal 17(3) de Threoir 2008/…/CE ó Pharlaimint na hEorpa agus ón gComhairle an … maidir le hidirinoibritheacht an chórais iarnróid laistigh den Chomhphobal (8) , dá ngairfear “an Treoir maidir le hIdirinoibritheacht Iarnróid” anseo feasta.

2. Gan dochar don fhreagracht atá ar na Ballstáit, ar iarratas ón gCoimisiún i gcás ina mbeidh sé den tuairim, i gcomhréir le hAirteagal 28(4) den Treoir maidir le hIdirinoibritheacht Iarnróid, nach gcomhlíonann comhlacht a dtugtar fógra dó na critéir dá dtagraítear in Iarscríbhinn VIII a ghabhann leis an Treoir sin, féadfaidh an Ghníomhaireacht seiceáil a dhéanamh chun a áirithiú go gcomhlíonfar na critéir sin. Eiseoidh an Ghníomhaireacht tuairim don Choimisiún.’;

Gan dochar do na maoluithe dá bhforáiltear in Airteagal 9 den Treoir maidir le hIdirinoibritheacht Iarnróid, déanfaidh an Ghníomhaireacht, ar iarratas ón gCoimisiún, scrúdú, ó thaobh na hidirinoibritheachta de, ar aon tionscadal a bhaineann le dearadh agus/nó le tógáil, nó le hathnuachan nó le huasghrádú an fhochórais a bhfuil iarratas déanta ar chúnamh Comhphobail airgeadais ina leith. Laistigh de thréimhse a chomhaontófar leis an gCoimisiún de réir thábhacht an tionscadail agus de réir na n-acmhainní a bheidh ar fáil, agus nach faide ná dhá mhí, tabharfaidh an Ghníomhaireacht tuairim uaithi an gcomhlíonann an tionscadal na STIanna ábhartha.’;

‘Beidh na moltaí sin ag luí leis na freagrachtaí a leithroinneadh cheana féin ar ghnóthais iarnróid mar a fhoráiltear in Airteagal 4 den Treoir Sábháilteachta Iarnróid agus ar an eintiteas a bhfuil cothabháil faoina chúram mar a fhoráiltear in Airteagal 14 den Treoir sin, agus déanfar meicníochtaí deimhniúcháin na ngnóthas iarnróid agus na n-eintiteas a bhfuil cothabháil faoina gcúram a chur san áireamh go hiomlán.’;

Tráth nach déanaí ná … (9) , seolfaidh an Ghníomhaireacht tuarascáil chuig an gCoimisiún ina leagfar amach moltaí, más gá, maidir le cur chun feidhme an chórais dheonaigh deimhniúcháin ar chothabháil i gcomhréir le hAirteagal 14 den Treoir Sábháilteachta Iarnróid.

áiritheoidh sí go gcomhlíonfaidh an córas a bhunaítear le mír 2(a) agus (b) d'Airteagal 22 de Threoir na dTiománaithe Traenach Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le daoine aonair a chosaint i ndáil le sonraí pearsanta a phróiseáil ag institiúidí agus ag comhlachtaí an Chomhphobail agus maidir le saorghluaiseacht na sonraí sin (11) .

má iarrann an Coimisiún amhlaidh, déanfaidh sí anailís eile costais is tairbhe a chuirfear faoi bhráid an Choimisiúin tráth nach déanaí ná 12 mhí roimh dhul in éag don tréimhse shealadach díolúine a d'fheadfadh an Coimisiún a dheonú;

má iarrann an Coimisiún amhlaidh, déanfaidh sí anailís costais is tairbhe ar chur i bhfeidhm fhorálacha Threoir na dTiománaithe Traenach maidir leis na tiománaithe traenach uile a bheidh ag oibriú ar bhonn eisiach i gcríoch an Bhallstáit is iarrthóir. Folóidh an anailís costais is tairbhe tréimhse deich mbliana. Cuirfear an anailís costais is tairbhe sin faoi bhráid an Choimisiúin laistigh de dhá bhliain ó bhunú na gclár i gcomhréir le pointe 1 d'Airteagal 37 de Threoir na dTiománaithe Traenach;

faoin 4 Nollaig 2012, féachfaidh sí an bhféadfaí cárta cliste a úsáid ina mbeadh teaglaim den cheadúnas agus de na teastais dá bhforáiltear in Airteagal 4 de Threoir na dTiománaithe Traenach, agus ullmhóidh sí anailís costais is tairbhe ina leith sin. Ullmhóidh an Ghníomhaireacht dréacht le haghaidh sonraíochtaí teicniúla agus oibriúcháin cárta cliste den sórt sin;

déanfaidh sí meastóireacht ar dhul chun cinn dheimhniúchán na dtiománaithe traenach trí thuarascáil a chur faoi bhráid an Choimisiúin, tráth nach déanaí ná ceithre bliana tar éis ghlacadh bhunpharaiméadair na gclár, mar a fhoráiltear in Airteagal 22(4) de Threoir na dTiománaithe Traenach, tuarascáil ina mbeidh, i gcás inar iomchuí, na feabhsuithe ba cheart a dhéanamh ar an gcóras agus bearta maidir le scrúdú teoiriciúil agus praiticiúil a dhéanamh ar fhaisnéis ghairmiúil iarratasóirí don teastas comhchuibhithe do rothra agus do bhonneagar ábhartha;

comhoibreoidh sí leis na húdaráis inniúla d'fhonn idirinoibritheacht chláir na gceadúnas do thiománaithe traenach a áirithiú. Chun na críche sin, ullmhóidh an Ghníomhaireacht dréacht de bhunpharaiméadair na gclár a bhunófar, amhail na sonraí a thaifeadfar, a bhformáid, agus an prótacal malartaithe sonraí, cearta rochtana, an ré coinneála sonraí agus na nósanna imeachta a bheidh le leanúint i gcásanna féimheachta;

1. Maidir le hábhair a bhaineann le Treoir 2007/59/CE ó Pharlaimint na hEorpa agus ón gComhairle an 23 Deireadh Fómhair 2007 maidir le deimhniúchán a dhéanamh ar thiománaithe traenach a bhfuil innill féinghluaiste agus traenacha á n-oibriú acu i gcóras iarnróid an Chomhphobail (10) , dá ngairfear “Treoir na dTiománaithe Traenach” anseo feasta, déanfaidh an Ghníomhaireacht na nithe seo a leanas:

I gcomhréir le hAirteagal 28 de Threoir na dTiománaithe Traenach, déanfaidh an Ghníomhaireacht, i dtuarascáil a thíolacfar tráth nach déanaí ná 4 Meitheamh 2009, agus an STI maidir le hoibriú agus bainistiú tráchta a forbraíodh faoi Threoir 96/48/CE agus faoi Threoir 2001/16/CE á gcur san áireamh, proifíl agus cúraimí de chuid ball criú eile a aithint a bhfuil cúraimí a bhaineann go dlúth le sábháilteacht orthu agus a rannchuidíonn a gcáilíochtaí gairmiúla le sábháilteacht iarnróid dá réir agus ar cheart iad a rialú ar leibhéal an Chomhphobail trí bhíthin córais ceadúnas agus/nó teastas a d'fheadfadh a bheith comhchosúil leis an gcóras a bhunaítear le Treoir na dTiománaithe Traenach.’;

1. Déanfaidh an Ghníomhaireacht moltaí maidir le critéir chomhchoiteanna a shonrú chun inniúlachtaí gairmiúla a shainiú agus maidir le measúnú foirne i gcás inar foireann iad a bheidh páirteach in oibriú agus i gcothabháil an chórais iarnróid ach nach bhfolaítear le hAirteagal 16b ná le hAirteagal 16c.’;

cuirtear an méid seo a leanas in ionad an teidil ar Airteagal 17 agus mhír 1 d'Airteagal 17:

2. Déanfaidh an Ghníomhaireacht clár de na cineálacha feithiclí a bhunú agus a choimeád a údaraíonn na Ballstáit a chur i seirbhís ar an líonra iarnróid laistigh den Chomhphobal i gcomhréir le hAirteagal 34 den Treoir maidir le hIdirinoibritheacht Iarnróid. Ina theannta sin, ullmhóidh an Ghníomhaireacht dréachtmhúnla don dearbhú i leith cineál-chomhréireachta, i gcomhréir le hAirteagal 26(4) den Treoir sin.’;

5. Féadfaidh an Ghníomhaireacht aon doiciméad poiblí nó aon nasc a bheidh ábhartha maidir le críocha an Rialacháin seo a chur leis an mbunachar sonraí poiblí seo.’;

1. Na doiciméid agus na cláir seo a leanas dá bhforáiltear leis an Treoir maidir le hIdirinoibritheacht Iarnróid agus leis an Treoir Sábháilteachta Iarnróid, déanfaidh an Ghníomhaireacht rochtain phoiblí a chur ar fáil orthu:

2. Beidh an cúnamh sin teoranta ó thaobh ama agus ó thaobh raoin de, beidh sé gan dochar do gach cúram eile a shanntar don Ghníomhaireacht leis an Rialachán seo agus féadfaidh an méid seo a leanas a bheith ann:

5. I gcás ina dtiocfaidh neamhréireachtaí teicniúla chun cinn idir líonraí agus feithiclí i gcomhthéacs tionscadal sonrach de chuid an ERTMS, áiritheoidh comhlachtaí a dtugtar fógra dóibh agus údaráis náisiúnta sábháilteachta go mbeidh an Ghníomhaireacht in ann an fhaisnéis uile a fháil is ábhartha maidir leis na nósanna imeachta arna gcur i bhfeidhm agus a bhaineann le fíorú CE agus le cur i seirbhís, maille leis na coinníollacha oibriúcháin. Déanfaidh an Ghníomhaireacht, más gá, bearta iomchuí a mholadh don Choimisiún.

3. Tacóidh an Ghníomhaireacht le hiarrachtaí an Choimisiúin san aistriú chuig an ERTMS agus sa chomhordú ar shuiteáil an ERTMS ar na conairí tras-Eorpacha iompair.

2. Bunóidh an Ghníomhaireacht nós imeachta le bainistiú a dhéanamh ar iarratais ar athruithe ar shonraíochtaí an ERTMS. Chun na críche sin, bunóidh agus coimeádfaidh an Ghníomhaireacht clár d'iarratais ar athruithe, agus d'athruithe a bheartaítear, ar shonraíochtaí an ERTMS.

1. Gabhfaidh an Ghníomhaireacht na cúraimí a shonraítear i mír 2 go mír 5 uirthi féin d'fhonn rannchuidiú le forbairt chomhréireach agus cur chun feidhme comhréireach an ERTMS.

I rith na chéad 10 mbliana a fheidhmeoidh an Ghníomhaireacht, féadfar síneadh a chur leis an tréimhse 5 bliana sa chéad fhleasc ar feadh tréimhse eile suas go 3 bliana ar a mhéid, nuair is gá sin chun leanúnachas a seirbhísí a áirithiú.’;

faoin 30 Samhain gach bliain, agus tuairim an Choimisiúin á cur san áireamh aige, glacfaidh sé clár oibre na Gníomhaireachta don bhliain dár gcionn agus cuirfidh sé ar aghaidh chuig na Ballstáit, chuig Parlaimint na hEorpa, chuig an gComhairle agus chuig an gCoimisiún é. Glacfar an clár oibre sin gan dochar do nós imeachta buiséadach bliantúil an Chomhphobail. Má chuireann an Coimisiún in iúl, laistigh de 15 lá ón dáta a nglacfar an clár oibre, nach n-aontaíonn sé leis an gclár, athscrúdóidh an Bord Riaracháin an clár agus glacfar é, agus é leasaithe más gá, laistigh de thréimhse dhá mhí ar an dara léamh, trí thromlach dhá thrian, agus ionadaithe an Choimisiúin san áireamh, nó d'aontoil ionadaithe na mBallstát;’;

i mír 2, cuirtear an méid seo a leanas in ionad phointe (c):

‘1. Is iad a bheidh ar an mBord Riaracháin ionadaí amháin thar ceann gach Ballstáit agus ceathrar ionadaithe thar ceann an Choimisiún, chomh maith le seisear ionadaithe nach mbeidh sé de cheart acu vótáil agus a bheidh ina n-ionadaithe ar leibhéal na hEorpa do na grúpaí seo a leanas:

‘1. Féadfaidh an Ghníomhaireacht cuairteanna a thabhairt ar na Ballstáit i gcomhréir leis an mbeartas arna shainmhíniú ag an mBord Riaracháin, d'fhonn na cúraimí a shanntar di le hAirteagail 9, 9a, 10, 13 agus 15 a chur i gcrích. Éascóidh údaráis náisiúnta na mBallstát obair fhoireann na Gníomhaireachta.’;

‘1. Beidh an Ghníomhaireacht oscailte do rannpháirtíocht tíortha Eorpacha agus tíortha a thagann laistigh de raon an Bheartais Eorpaigh um Chomharsanacht a bhfuil comhaontuithe tugtha i gcrích acu leis an gComhphobal Eorpach faoina bhfuil reachtaíocht Chomhphobail sa réimse a fholaítear leis an Rialachán seo glactha agus á cur i bhfeidhm acu.’.

Airteagal 2

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

(1) IO C 256, 17.10.2007, lch. 39.

(2) Tuairim ó Pharlaimint na hEorpa an 29 Samhain 2007 (nár foilsíodh fós san Iris Oifigiúil), Comhsheasamh ón gComhairle an 3 Márta 2008 agus Seasamh ó Pharlaimint na hEorpa … (nár foilsíodh fós san Iris Oifigiúil).

(3) IO L 164, 30.4.2004, lch. 1. Leagan ceartaithe in IO L 220, 21.6.2004, lch. 3.

(4) Féach leathanach … den Iris Oifigiúil seo.

(5) IO L 164, 30.4.2004, lch. 44. Leagan ceartaithe in IO L 220, 21.6.2004, lch. 16.

(6) IO L 315, 3.12.2007, lch. 51.

(7) Cinneadh 2006/679/CE ón gCoimisiún an 28 Márta 2006 maidir le sonraíocht theicniúil d'idirinoibritheacht a bhaineann le fochóras rialuithe-orduithe agus comharthaíochta an ghnáthchórais iarnróid thras-Eorpaigh (IO L 284, 16.10.2006, lch. 1), Cinneadh arna mhodhnú go deireanach le Cinneadh 2007/153/CE (IO L 67, 7.3.2007, lch. 13).

(8) IO L …’;

(9) Sé mhí tar éis teacht i bhfeidhm don Treoir maidir le hIidirinoibritheacht Iarnróid.’;

(10) IO L 315, 3.12.2007, lch. 51.

(11) IO L 8, 12.1.2001, lch. 1.’;

RÁITEAS AR CHÚISEANNA NA COMHAIRLE

I. RÉAMHRÁ

An 13 Nollaig 2006, thíolaic an Coimisiún trí thogra reachtaíochta arb é is aidhm dóibh, go príomha, gluaiseacht feithiclí iarnróid ar fud an Aontais Eorpaigh a éascú.

— togra le haghaidh Treorach lena leasaítear Treoir 2004/49/CE maidir le sábháilteacht ar iarnróid an Chomhphobail (1) (dá ngairfear an Treoir Sábháilteachta Iarnróid anseo feasta);

— togra le haghaidh Treorach ar idirinoibritheacht chóras iarnróid an Chomhphobail (1) (dá ngairfear an Treoir maidir le hIdirinoibritheacht Iarnróid anseo feasta);

— togra le haghaidh Rialacháin lena leasaítear Rialachán (CE) Uimh 881/2004 lena mbunaítear Gníomhaireacht Eorpach Iarnróid (1) (dá ngairfear an Rialachán Gníomhaireachta anseo feasta).

An 29 Samhain 2007, vótáil Parlaimint maidir lena tuairim ar an gcéad léamh.

An 3 Márta 2008 glacfaidh an Chomhairle a Comhsheasamh. Agus a cuid oibre á cur i gcrích aici, thug an Chomhairle san áireamh tuairim an Choiste Eacnamaíochta agus Sóisialta (2). Chinn Coiste na Réigiún gan tuairim a ghlacadh ar na tograí thuasluaite.

II. ANAILÍS AR AN gCOMHSHEASAMH

1. Ginearálta

D'fhonn cur ar chumas an iarnróid a ról fíorthábhachtach a ghlacadh maidir le gluaiseacht inbhuanaithe san Aontas Eorpach, tá sé d'aidhm ag an gComhairle limistéar comhtháite Eorpach iarnróid a fhorbairt de réir a chéile. Sa chomhthéacs sin, measann an Chomhairle gur féidir leis na trí thogra reachtaíochta, lena n-athmhúnlófar na Treoracha idirinoibritheachta maidir leis an ngnáthchóras iarnróid agus leis an gcóras iarnróid ardluais, agus lena leasófar an Treoir Sábháilteachta Iarnróid agus an Rialachán Gníomhaireachta, feabhsúcháin thábhachtacha a chur ar an gcuid theicniúil den chreat rialúcháin maidir le hiarnróid Eorpacha. Laghdaíonn na tograí sin na bacanna reatha maidir le saorghluaiseacht feithiclí iarnróid ar an líonra Eorpach iarnróid, rud a éascaíonn trasghlacadh údaruithe feithiclí iarnróid i measc Ballstát.

D'éirigh leis an gComhairle agus leis an bParlaimint teacht ar chomhaontú ar an gcéad léamh ar an togra maidir le Treoir Idirinoibritheachta Iarnróid ionas go bhféadfaidh an Chomhairle glacadh leis an ngníomh molta arna leasú amhlaidh. Níor fhéad an Chomhairle agus an Pharlaimint a seasamh ar an gcéad léamh a ailíniú leis na tograí lena leasófar an Treoir Sábháilteachta Iarnróid agus an Rialachán Gníomhaireachta, áfach. Dá réir sin, ghlac an Chomhairle Comhsheasaimh ar an dá thogra, sa dóigh gur tugadh aird chuí ar roinnt leasuithe a ghlac an Pharlaimint maidir lena Tuairimí ar a céad léamh.

2. Príomh-shaincheisteanna beartais

Tá sé d'aidhm ag an togra lena leasófar an Rialachán Gníomhaireachta, go príomha, an creat reachtach don Ghníomhaireacht Eorpach Iarnróid a chur in oiriúint do chúraimí nua ar toradh iad ar na leasuithe ar an Treoir Sábháilteachta Iarnróid agus ar an Treoir maidir le hIdirinoibritheacht Iarnróid. Agus a Comhsheasamh á tharraingt suas aici ar an togra ón gCoimisiún lena leasófar an Rialachán Gníomhaireachta, ghlac an Chomhairle mar phointe tosaigh an téacs atá mar bhonn leis an gcomhaontú ar an gcéad léamh idir an Chomhairle agus an Pharlaimint ar an Treoir maidir le hIdirinoibritheacht Iarnróid agus an Comhsheasamh ar an togra lena leasófar an Treoir Sábháilteachta Iarnróid. Ina theannta sin, rinne an Chomhairle roinnt athruithe ar an togra ón gCoimisiún d'fhonn úsáid níos fearr a áirithiú maidir le saineolas teicniúil na Gníomhaireachta.

2.1 Aicmiú rialacha náisiúnta

Cé go ndéanann an Chomhairle athstruchtúrú suntasach ar thogra an Choimisiún, coimeádann sí na forálacha tábhachtacha, san iomlán, faoi mar a mhol an Coimisiún. Sa chomhthéacs sin, is gá a lua go gcoimeádann an Chomhairle an phríomhfhoráil maidir leis na rialacha náisiúnta go léir a aicmiú chun údarú a dhéanamh i dtaca le feithiclí iarnróid a chur i seirbhís. Cuirtear de chúram ar an nGníomhaireacht Sábháilteachta Iarnróid doiciméad tagartha a chruthú ina gcuirfear na rialacha teicniúla agus sábháilteachta náisiúnta i gcomparáid agus nuashonrú a dhéanamh ar an doiciméad go tráthrialta. Má dhéantar amhlaidh, is féidir a aithint, diaidh ar ndiaidh, cé acu rialacha ba chóir a mheas iad a bheith coibhéiseach, agus nach féidir a úsáid, dá réir sin, mar bhonn chun a thuilleadh seiceálacha a dhéanamh. Rannchuideoidh sé sin le trasghlacadh níos mó maidir le húdaruithe feithiclí i measc Ballstát.

Aontaíonn an Chomhairle le leasú 3 ón bParlaimint a bhfuil mar aidhm aige laghdú a dhéanamh ar rialacha náisiúnta, atá coibhéiseach, maidir le húdaruithe chun feithiclí a chur i seirbhís i measc Ballstát. Cé go bhfuil sí d'aon tuairim maidir leis an aidhm sin, áfach, measann an Chomhairle gurb éifeachtaí a iarraidh ar an nGníomhaireacht nuashonrú tráthrialta den doiciméad tagartha a thíolacadh ná dáta singil socair amháin a leagan síos (1 Eanáir 2010) ar gá don Ghníomhaireacht réitigh a mholadh roimhe — mar a mholann an Pharlaimint. Ina theannta sin, ní féidir leis an gComhairle glacadh le leasú 2, de bhrí gur fearr léi cúram ginearálta a bhunú don Ghníomhaireacht chun doiciméad tagartha a ullmhú ná a chur de cheangal ar an nGníomhaireacht tosaíocht a thabhairt do na rialacha náisiúnta sin a bhaineann le difríochtaí idir Bhallstáit maidir le himréiteach sábháilteachta do bhonneagar agus do rothra.

2.2 Na príomh-mhodhnuithe ar thogra an Choimisiúin

Agus an togra ón gCoimisiún mar bhonn aici, tugann an Chomhairle isteach roinnt modhnuithe.

(a) D'aontaigh an Chomhairle le húsáid níos fearr a bhaint as saineolas na Gníomhaireachta. Ar an gcéad dul síos, féadfar a iarraidh ar an nGníomhaireacht tuairimí teicniúla a eisiúint i gcás ina ndéanfaidh Gníomhaireacht Náisiúnta Sábháilteachta cinneadh diúltach agus maidir le coibhéis rialacha náisiúnta le haghaidh na bparaiméadar teicniúil a bhunaítear leis an Treoir maidir le hIdirinoibritheacht Iarnróid. Ar an dara dul síos, féadfar a iarraidh ar an nGníomhaireacht freisin tuairim a thabhairt i leith modhnuithe práinneacha ar Shonraíochtaí Teicniúla maidir le hIdirinoibritheacht (STIanna).

(b) Cuirtear de chúram ar an nGníomhaireacht sa Chomhsheasamh tuarascáil a ullmhú, laistigh de shé mhí ón dáta a dtiocfaidh an Treoir maidir le hIdirinoibritheacht Iarnróid i bhfeidhm, ina leagfar síos,más gá, moltaí i leith córais deimhniúcháin dheonaigh a chur i bhfeidhm maidir le cothabháil feithiclí, mar a leagtar amach sa Treoir Sábháilteachta Iarnróid. Cuireann an Chomhairle in iúl ina Comhsheasamh chomh maith nach mór do na moltaí sin a bheith comhsheasmhach le rólanna agus freagrachtaí gnóthas iarnróid agus le rólanna agus freagrachtaí eintiteas agus an nós imeachta deimhniúcháin sábháilteachta maidir le gnóthais iarnróid á éascú agus an t-ualach riaracháin a sheachaint maidir le dúbailt a dhéanamh ar rialuithe, ar chigearachtaí agus/nó ar iniúchtaí. De bhrí go méadódh sé an t-ualach riaracháin agus go gcuirfeadh sé costais bhreise ar an tionscal, ní féidir leis an gComhairle tacú le príomheilimintí leasú 6 lena n-éilítear córas sainordaitheach deimhniúcháin.

(c) Sa Rialachán Gníomhaireachta, liostálann an Chomhairle cúraimí uile na Gníomhaireachta a shainítear i dTreoir 2007/59/CE ó Pharlaimint na hEorpa agus ón gComhairle maidir le deimhniúchán a dhéanamh ar thiománaithe traenach a mbíonn innill féinghluaiste á n-oibriú acu ar an gcóras iarnróid sa Chomhphobal, dá ngairfear anseo feasta Treoir na dTiománaithe Traenach (3). Agus na cúraimí sin á liostú aici, déanann an Chomhairle idirdhealú idir cúraimí tiománaithe traenach ar lámh amháin, agus cúraimí a chomhlíonann baill foirne eile atá fíorthábhachtach ó thaobh na sábháilteachta de, ar an lámh eile. Maidir leis na tiománaithe traenach, áirítear sa liosta cúraimí amhail dréacht maidir le múnla Comhphobail a ullmhú le haghaidh cheadúnas na dtiománaithe traenach agus idirinoibritheacht na gclár le haghaidh cheadúnais na dtiománaithe traenach áirithiú. Maidir le baill foirne eile a chomhlíonann cúraimí atá fíorthábhachtach ó thaobh na sábháilteachta de, ní mór don Ghníomhaireacht tuarascáil a thíolacadh ina n-áireofar a bpróifíl agus a gcuid cúraimí. Ar deireadh, maidir leis an bhfoireann a mbíonn páirt acu in oibriú agus i gcothabháil an chórais iarnróid ach nach mbaineann le ceachtar den dá chatagóir thuasluaite, cuirtear de chúram ar an nGníomhaireacht moltaí a dhéanamh lena molfar critéir chomhchoiteanna chun sainiú a dhéanamh ar inniúlachtaí gairmiúla agus chun measúnú a dhéanamh ar an bhfoireann.

(d) Déanann an Chomhairle oiriúnú ar an bhforáil maidir le cláir sa Rialachán Gníomhaireachta i bhfianaise na n-athruithe a rinneadh ar an Treoir Sábháilteachta Iarnróid agus ar an Treoir athmhúnlaithe maidir le hIdirinoibritheacht Iarnróid. Léiríonn an fhoráil maidir le cláir sa Chomhsheasamh gur gá don Ghníomhaireacht sonraíochtaí comhchoiteanna a tharraingt suas don chlár nuadhéanta maidir le cineálacha feithiclí údaraithe mar aon leis an gclár bonneagair, agus gur gá di an clár le haghaidh cineálacha feithiclí a chur ar bun agus a choimeád. Déanann an Pharlaimint an togra céanna maidir le clár Eorpach maidir le cineálacha feithiclí a chur ar bun agus a choimeád i leasú 7, rud a dtacaíonn an Chomhairle leis, gan amhras. Ina theannta sin, déanfaidh an Chomhairle na rialacha maidir le hinrochtaineacht doiciméad agus le hinrochtaineacht clár a ullmhú in Airteagal ar leith.

(e) Agus í ag cur le togra an Choimisiúin, sonraíonn an Chomhairle na coinníollacha faoina bhféadfaidh an Coimisiún cúnamh a iarraidh ón nGníomhaireacht i dtaca le creat reachtach an Chomhphobail maidir le hidirinoibritheacht iarnróid agus le sábháilteacht a chur chun feidhme.

(f) Gabhann an Chomhairle chuici féin leasú 9 ó Pharlaimint na hEorpa a fhorálann d'fhéidearthachtaí breise chun síneadh a chur le conarthaí oibre le haghaidh foirne d'fhonn leanúnachas a cuid oibríochtaí a áirithiú. Teorannaíonn an Chomhairle an córas níos solúbtha seo don chéad deich mbliana den oibríocht de bhrí gurb é sin an tréimhse ina mbeidh dianghá le foireann cháilithe a choimeád.

(g) Athruithe eile a rinne an Chomhairle ar an togra ón gCoimisiún: — I bhfianaise na staideanna náisiúnta éagsúla, forálann an Chomhairle don fhéidearthacht go bhféadfaidh ní hamháin na gníomhaireachtaí náisiúnta sábháilteachta, ach údaráis inniúla náisiúnta eile, ag brath ar an ábhar atá á phlé, ionadaithe a cheapadh chun páirt a ghlacadh i meithleacha oibre na Gníomhaireachta freisin. — Tacaíonn an Chomhairle le haidhm an Choimisiúin comhlachtaí a dtugtar fógra dóibh agus a fheidhmíonn ar bhonn na gcritéar céanna a bheith ar fud an Chomhphobail. D'fhonn soiléiriú a dhéanamh ar an staid sin sa Chomhsheasamh, déantar idirdhealú idir rólanna éagsúla na Gníomhaireachta maidir le monatóireacht a dhéanamh ar cháilíocht obair na gcomhlachtaí ar tugadh fógra dóibh, ar lámh amháin, agus ar an lámh eile maidir le seiceáil a dhéanamh cé acu an gcomhlíonann an comhlacht ar tugadh fógra dó na critéir a leagadh síos go fóill. — Aontaíonn an Chomhairle leis an gCoimisiún gur cheart go mbeadh baint ag an nGníomhaireacht le measúnú a dhéanamh ar na gnéithe idirinoibritheacha i dtaobh iarratas áirithe maidir le cistiú Comhphobail, ach sonraíonn sí gur gá an teorainn ama ar laistigh di a mbíonn ar an nGníomhaireacht freagra a thabhairt a theorannú go dhá mhí ar a mhéad. — Leanann an Chomhairle togra an Choimisiúin lena meastar gur gá cúraimí na Gníomhaireachta maidir leis an gCóras Eorpach um Bainistiú Tráchta Iarnróid (CEBTI) a shonrú sa Rialachán, ach roghnaíonn sí athfhoirmiú ar dhóigh éigin a dhéanamh ar an bhforáil ábhartha.

III. LEASUITHE Ó PHARLAIMINT NA hEORPA

Leagtar amach freagra na Comhairle ar leasuithe 2, 3, 6, 7 agus 9 maidir leis na príomh-shaincheisteanna thuas. Ina theannta sin, ní féidir leis an gComhairle glacadh leis na leasuithe seo a leanas:

— Leasú 1 maidir le meithleacha oibre na Gníomhaireachta de bhrí go bhfuil sé taobh amuigh de raon feidhme thogra an Choimisiúin.

— Leasú 4 lena dtabharfar an cúram don Ghníomhaireacht ó 2015 ar aghaidh údaruithe a thabhairt maidir le cur i seirbhís feithiclí atá ag luí leis na STIanna. Is féidir a mheas go bhfuil an tsaincheist sin réitithe, de bhrí go raibh an leasú céanna mar thoradh ar chomhréiteach i gcomhthéacs na Treorach maidir le hIdirinoibritheacht Iarnróid, áit ar ullmhaigh an Chomhairle agus an Pharlaimint nós imeachta d'Údaráis Náisiúnta Sábháilteachta agus údarú á dhéanamh acu ar fheithiclí a chur i seirbhís, rud a thugann prionsabal an aitheantais fhrithpháirtigh isteach d'údaruithe den sórt sin. Lena chois sin, d'aontaigh an dá institiúid go n-iarrfadh siad ar an gCoimisiún tuarascáil a tharraingt suas ar éifeachtacht an nós imeachta nua sin agus ar an gcur chuige comhoibríoch a d'fhéadfadh a bheith ann idir an Ghníomhaireacht agus na hÚdaráis Sábháilteachta Náisiúnta amach anseo.

— Go páirteach amháin a ionchorpraíodh leasuithe 5 agus 8 ar Thuairimí Teicniúla ón nGníomhaireacht i gComhsheasamh na Comhairle. I gcomhréír leis an gcomhréiteach ar an Treoir maidir le hIdirinoibritheacht Iarnróid, diúltaíonn an Chomhairle don fhéidearthacht go n-iarrfadh iarratasóirí aonair Tuairim Theicniúil go díreach ar an nGníomhaireacht mar a mholann an Pharlaimint i leasú 5. Maidir leis an bhféidearthacht go dtabharfadh an Ghníomhaireacht Tuairimí Teicniúla ar an CEBTI mar a mholtar i leasuithe 5 agus 8 araon, aontaíonn an Chomhairle maidir le foráil a chuirfidh ceangal ar an nGníomhaireacht nós imeachta a chur ar bun chun bainistiú a dhéanamh ar iarratais maidir le hathruithe ar shonraíochtaí an CEBTI.

IV. CONCLÚID

Rannchuidíonn na trí thogra reachtaíochta maidir le hidirinoibritheacht, le sábháilteacht agus leis an nGníomhaireacht Eorpach Iarnróid, arb aidhm dóibh gluaiseacht feithiclí iarnróid ar fud an Aontais Eorpaigh a éascú, go mór le comhtháthú breise sa limistéar Eorpach Iarnróid. Rinne an Chomhairle agus an Pharlaimint dul chun suntasach cheana féin ar na trí thogra sin, go háirithe trí theacht ar aontú maidir leis an gcéad léamh ar an Treoir maidir le hIdirinoibritheacht Iarnróid. Leagann sé sin bonn láidir síos don dá reachtóir chomhpháirteacha teacht ar chomhréitigh maidir leis na tograí lena leasófar an Rialachán Gníomhaireachta agus an Treoir Sábháilteachta Iarnróid agus an plé ar an dara léamh ar siúl acu.

(1) IO C 126, 7.6.2007, lch. 7.

(2) IO C 256, 27.10.2007, lch. 39.

(3) IO L 315, 3.12.2007, lch. 51.